rejauldu/bengali-wikipedia huggingface dataset:
+.এসিপ্রস্তাবিত হয়েছে১৯৯৭টিএলডি ধরনকান্ট্রি কোড টপ-লেভেল ডোমেইনঅবস্থাসক্রিয়রেজিস্ট্রিAscension Island Network Information Centre (run by Internet Computer Bureau)প্রস্তাবের উত্থাপকCable and Wireless (Ascension Island)উদ্দেশ্যে ব্যবহারEntities connected with সংযোগ=|alt=|সীমানা|23x23পিক্সেল Saint Helena, Ascension and Tristan da Cunhaবর্তমান ব্যবহারVarious uses, sometimes connected to education and academia; a few sites actually on Ascension Islandনিবন্ধনের সীমাবদ্ধতা2nd-level registrant must have professional or academic qualification ; 3rd level registrant must be resident on Ascension IslandকাঠামোRegistrations are taken directly at the second level or at third level beneath various 2nd-level labelsনথিপত্রTerms & Conditions; Rulesবিতর্ক নীতিমালাDispute Resolution Policyওয়েবসাইটNIC.ACDNSSECyes .এসি হল সেইন্ট হেলেনা, অ্যাসেনশন এবং ত্রিস্তান দা চুনহা -এর জন্য কাউন্ট্রি কোড টপ লেভেল ডোমেইন, ইন্টারনেট প্রদ্ত্ত রাষ্ট্রীয় সংকেত ও ডোমেইন সাফিক্স। এটি নিয়ন্ত্রণ করে থাকে “এনআইসি.এসি ডোমেইন কর্তৃপক্ষ, যেটি যুক্তরাজ্যভিত্তিক একটি ইন্টারনেট কম্পিউটার ব্যুরোর একটি শাখা।  এই ডোমেনের জন্য নিবন্ধন সবার জন্য উন্মুক্ত। রেজিস্ট্রিটি আন্তর্জাতিক ডোমেন নামগুলির রেজিস্ট্রেশন গ্রহণ করে.   "একাডেমিক" -এর সংক্ষিপ্ত রুপ  একাডেমিক কান্ট্রি কোড টপ-লেভেল ডোমেইন-এর সঙ্গে মিল থাকায় কিছু শিক্ষা প্রতিষ্ঠান .এসি কোড ব্যবহার করে,  The University of Kurdistan - Hawler  Ralston College in Savannah, [জর্জিয়া, যুক্তরাষ্ট্রhttp://www.ralston.ac  The Faith Mission Bible College in এডিনবরা, স্কটল্যান্ডhttp://www.fmbc.ac  The Mahidol Oxford Tropical Medicine Research Unit (MORU) in ব্যাংকক, থাইল্যান্ডhttp://www.tropmedres.ac  INFORM (Information Network Focus on Religious Movements), based at the লন্ডন স্কুল অব ইকোনমিক্সhttp://inform.ac  Newcastle University, an online institution unconnected with Newcastle University in the United Kingdom and the University of Newcastle, Australia ব্রিটেনের কিছু নামকরা বিশ্ববিদ্যালয় ব্রিটেন .এসি ডোমেইন ব্যবহার করে এবং .এসি থেকে ওয়েব পাতা .এসি.ইউকে তে পুনরনিরদেশনা করে। উদহরন স্বরুপ  অক্সফোর্ড বিশ্ববিদ্যালয়http://www.ox.ac.uk from http://www.oxford.ac  University of Manchesterhttp://www.manchester.ac.uk from http://www.manchester.ac  University of Leedshttp://www.leeds.ac.uk from https://web.archive.org/web/20190504025001/http://leeds.ac/ through https://web.archive.org/web/20180329192803/http://leeds.edu/, a placeholder URL.  University of the Arts London from http://www.arts.ac.uk  University of Bathhttp://www.bath.ac.uk from http://www.bath.ac  University of Hull from https://web.archive.org/web/20160110065441/http://hull.ac/   উল্লেখযোগ্য ব্যবহার   ১০ ডিসেম্বর ২০১৩, The Pirate Bay switched to an .ac domain.   আর দেখুন   .ইউকে  .এসএইস   তথ্যসূত্র    বহিঃসংযোগ     .AC Domain Name Registry   বিষয়শ্রেণী:বাংলাদেশের তথ্যপ্রযুক্তি বিষয়শ্রেণী:কান্ট্রি কোড টপ-লেভেল ডোমেইন বিষয়শ্রেণী:ইউরোপীয় জাতীয় টপ লেভেল ডোমেইন রেজিষ্ট্রি সদস্যদের কাউন্সিল
ভেগা টামোটিয়া (জন্ম: ১৯ই মে ১৯৮৫) হলেন একজন ভারতীয় চলচ্চিত্র অভিনেত্রী এবং মডেল, তিনি তামিল, হিন্দি এবং তেলুগু চলচ্চিত্রে অভিনয় করে থাকেন। তিনি সরোজা নামক চলচ্চিত্রে সরোজা চরিত্রে অভিনয়ের মাধ্যমে সকলের নজর কেড়েছিলেন। এই চলচ্চিত্রে অভিনয়ের উদ্দেশ্য নিয়ে ভেগা এর পূর্বে ব্রডওয়ে ড্রামা দলের হয়ে অভিনয় করেছিলেন এবং মঞ্চ নাটকে অভিনয়ের অভিজ্ঞতা অর্জন করেছিলেন।     প্রারম্ভিক জীবন  ভেগা টামোটিয়া ১৯৮৫ সালের ৭ই মে তারিখে ভারতের ছত্তিশগড়ে জন্মগ্রহণ করেছিলেন, তবে তিনি অস্ট্রেলিয়ার সিডনিতে তাঁর শৈশব অতিবাহিত করেছেন। তিনি নিউ সাউথ ওয়েলস বিশ্ববিদ্যালয় থেকে অর্থনীতি বিভাগে পড়াশোনা শেষ করেন এবং তারপরে একটি এক্সচেঞ্জ প্রোগ্রামের অংশ হিসাবে ইন্ডিয়ান ইনস্টিটিউট অব ম্যানেজমেন্ট বেঙ্গালুরুতে যোগ দেন।   পেশা  মঞ্চ নাটক এবং অভিনয়ের প্রতি আগ্রহী হয়ে, ভেগা তাঁর শৈশব এবং স্কুল জীবন জুড়ে মঞ্চ নাটকগুলোতে অংশ নিয়েছিলেন। পড়াশোনা শেষ করার পরে, তিনি মুম্বইয়ে পেশাদার মঞ্চ নাটকের পথ অনুসরণ করেছিলেন, যেখানে তাঁর স্বানন্দ কিরকিরের সাথে দেখা হয়েছিল, যিনি তাঁকে হিন্দি সঙ্গীত ভিত্তিক চলচ্চিত্র আও সাথি স্বপ্ন দেখে-তে কেন্দ্রীয় নারী চরিত্রে অভিনয়ের প্রস্তাব দিয়েছিলেন। এই চলচ্চিত্রে অভিনয়ের জন্য তিনি বাকী অভিনয়শিল্পীদের সাথে এমইটিএ (মহীন্দ্র এক্সেলেন্স ইন থিয়েটার অ্যাওয়ার্ড) ২০০৯-এর সেরা অন্তর্ভুক্তির জন্য মঞ্চ নাটক পুরস্কার লাভ করেছিলেন।  এরপরে, তিনি ভেঙ্কট প্রভু এবং টি. শিব দ্বারা পরিচালিত এবং প্রযোজিত ২০০৮ সালে মুক্তিপ্রাপ্ত তামিল চলচ্চিত্র সরোজা-এ অভিনয় করার অডিশন দিতে গিয়েছিলেন। তাঁর অভিনয় এবং দৃষ্টিভঙ্গি দেখে মুগ্ধ হয়ে তাঁরা তৎক্ষণাৎ তাঁকে কেন্দ্রীয় চরিত্র সরোজায় অভিনয় করার জন্য নির্বাচন করার সিদ্ধান্ত গ্রহণ করেছিলেন। এই চলচ্চিত্রে অভিনয়ের মাধ্যমেই তিনি ভারতীয় চলচ্চিত্র জগতে অভিষেক করেছিলেন। এই চলচ্চিত্রটি সমালোচকদের দ্বারা প্রশংসিত হয়েছিল এবং বক্স অফিসে বেশ সফলতা অর্জন করেছিল। সমালোচকরা দাবি করেছিলেন যে ভেগার অভিনয়টি এই চলচ্চিত্রের জন্য "উপযুক্ত" ছিল। পরবর্তীকালে তিনি চলচ্চিত্র নির্মাতা শশীকুমার দ্বারা পসঙ্গ নামক চলচ্চিত্রে অভিনয় করার জন্য প্রস্তাব পেয়েছিলেন। শিশুদের উপর ভিত্তি করে নির্মিত এই চলচ্চিত্রটি মুক্তি পাওয়ার পরে সমালোচকদের দ্বারা এটিকে একটি "সেরা শিল্পকর্ম" হিসাবে বর্ণনা করা হয়েছিল এবং এটি উল্লেখযোগ্য আঞ্চলিক পুরস্কারগুলোর পাশাপাশি দুটি জাতীয় চলচ্চিত্র পুরস্কার লাভ করেছিল। একজন তরুণ গ্রাম কিন্ডারগার্টেন শিক্ষক হিসাবে ভেগার অভিনয়ও ইতিবাচক সমালোচনা পেয়েছিল, সমালোচকেরা তাঁকে "দুর্দান্ত" হিসাবে অভিহিত করেছিলেন, যদিও তাঁর দাবি ছিল যে এই ভূমিকা তাঁর বাস্তব জীবন থেকে সম্পূর্ণ ভিন্নতর।   তথ্যসূত্র    বহিঃসংযোগ         অফিসিয়াল টুইটার   অফিসিয়াল ফেসবুক পৃষ্ঠা     বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:১৯৮৫-এ জন্ম বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:ছত্তিশগড়ের নারী মডেল বিষয়শ্রেণী:ভারতীয় মঞ্চ অভিনেত্রী বিষয়শ্রেণী:ভারতীয় নারী চলচ্চিত্র প্রযোজক বিষয়শ্রেণী:হিন্দি চলচ্চিত্র প্রযোজক বিষয়শ্রেণী:সিডনির অভিনেত্রী বিষয়শ্রেণী:ছত্তিশগড়ের অভিনেত্রী
একই নামের অন্যান্য ব্যক্তিবর্গের জন্য দেখুন আবদুল গফুর (দ্ব্যর্থতা নিরসন)।  আবদুল গফুর (জন্ম: ১৯৪৫ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।প্রথম আলো, "তোমাদের এ ঋণ শোধ হবে না"| তারিখ: ১৩-০৫-২০১২   জন্ম ও শিক্ষাজীবন  আবদুল গফুরের জন্ম টাঙ্গাইল জেলার বাসাইল উপজেলার কাউলজানী গ্রামের চরপাড়ায়। তার বাবার নাম গজনভী মিয়া এবং মায়ের নাম বাছাতন বেগম। তার স্ত্রীর নাম লাইলি বেগম। তাদের দুই মেয়ে, চার ছেলে।    কর্মজীবন  আবদুল গফুর চাকরি করতেন পাকিস্তান সেনাবাহিনীতে। ১৯৭১ সালে কর্মরত ছিলেন কুমিল্লার ময়নামতি সেনানিবাসে। সে সময় ছুটিতে বাড়িতে ছিলেন। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে কাদেরিয়া বাহিনী গঠিত হলে এতে যোগ দেন। তাকে একটি দলের নেতৃত্ব দেওয়া হয়। ভূঞাপুর, ধলাপাড়া, দেওপাড়া, বল্লাসহ আরও কয়েকটি যুদ্ধে অংশ নেন। আবদুল গফুর স্বাধীনতার পর সেনাবাহিনীর চাকরিতে আর যোগ দেননি।   মুক্তিযুদ্ধে ভূমিকা  ১৯৭১ সালের আগস্ট মাসের মাঝামাঝি বা তার কয়েক দিন পর টাঙ্গাইল জেলার ঘাটাইল উপজেলার মাকড়াইয়ে সকালবেলায় আবদুল গফুরের অবস্থান। ধলাপাড়ার কাছাকাছি তখন গোলাগুলির শব্দ। তিনি বুঝতে পারলেন আশেপাশে কোথাও পাকিস্তানি সেনারা এসেছে। আবদুল গফুরের সঙ্গে আছেন ৪০-৪৫ জন সহযোদ্ধা। দলনেতা তিনি নিজেই। ভাবলেন পাকিস্তানিদের অতর্কিতে আক্রমণের সুযোগ পাওয়া গেছে। এই সুযোগ কাজে লাগাতে হবে। খোঁজ নিয়ে আবদুল গফুর জানতে পারলেন, পাকিস্তানি সেনারা তার অবস্থানের উত্তর দিকের রাস্তা দিয়ে সামনের দিকে গেছে। কয়েক মাইল পর ওই রাস্তা শেষ। পাকিস্তানিদের আবার ফিরে আসতে হবে ওই রাস্তা দিয়েই। সেটা বুঝে তিনি সহযোদ্ধাদের নিয়ে অবস্থান নিলেন ওই রাস্তায়। ধলাপাড়ার কাছে মাকড়াইয়ে। সেখানে তিনি অপেক্ষা করতে থাকলেন শত্রুদের জন্য। খবর পেলেন শত্রু সেনারা ওই পথ ধরে ফিরে আসছে। কোথাও কোনো বাধা না পেয়ে পাকিস্তানি সেনারা বেশ নিশ্চিন্ত মনেই আসছে। তিনি সংকেত দেওয়ার আগে কেউ যেন গুলি না করেন সে ব্যাপারে বলে দিলেন সহযোদ্ধাদের। অল্পক্ষণের মধ্যে শত্রু পাকিস্তানি সেনা আর রাজাকাররা আবদুল গফুরের দলের মুক্তিযোদ্ধাদের অস্ত্রের আওতায় চলে এল। তিনি সংকেত দেওয়া মাত্র তার সহযোদ্ধারা একযোগে গুলি শুরু করলেন। নিমিষে মাটিতে লুটিয়ে পড়ল কয়েকজন পাকিস্তানি সেনা ও রাজাকার। বাকিরা ছোটাছুটি শুরু করে দিল। রাজাকাররা দিগ্বিদিক জ্ঞানশূন্য হয়ে যে যেদিকে পারে পালিয়ে যায়। পাকিস্তানি সেনারা পজিশন নিয়ে পাল্টা আক্রমণ শুরু করে। শুরু হয়ে গেল তুমুল যুদ্ধ। ঘটনাচক্রে কাদেরিয়া বাহিনীর সামরিক প্রধান আবদুল কাদের সিদ্দিকীও কয়েকজন সহযোদ্ধাসহ সেদিন মাকড়াইয়ের কাছাকাছি ছিলেন। তিনিও ওই যুদ্ধে অংশ নেন। সেদিন মাকড়াইয়ের যুদ্ধে পাকিস্তান সেনাবাহিনীর ব্যাপক ক্ষয়ক্ষতি হয়। কয়েকজন নিহত ও অনেক আহত হয়। প্রায় এক ঘণ্টা বা তার বেশি সময় ধরে যুদ্ধ চলে। এরপর পাকিস্তানি সেনারা নিহত ব্যক্তিদের ফেলে এবং আহতদের নিয়ে পালিয়ে যায়।    পুরস্কার ও সম্মাননা   বীর প্রতীক   তথ্যসূত্র    বহিঃসংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:১৯৪৫-এ জন্ম বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
সরোজকুমার রায়চৌধুরী  ()( ২০ আগস্ট, ১৯০১ - ২৯ মার্চ, ১৯৭২ ) বিংশ শতকের এক বিশিষ্ট বাঙালি  কথাসাহিত্যিক ও সাংবাদিক। সুবোধচন্দ্র সেনগুপ্ত  ও  অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, আগস্ট, ২০১৬ পৃষ্ঠা ৭৭১,   জন্ম ও শিক্ষা জীবন  সরোজকুমার রায়চৌধুরী'র জন্ম ১৯০১ খ্রিস্টাব্দে র ২০ শে আগস্ট ব্রিটিশ ভারতের অধুনা পশ্চিমবঙ্গের মুর্শিদাবাদ  জেলার মালিহাটিতে। ১৯১৮ খ্রিস্টাব্দে ম্যাট্রিক ও হাজারিবাগ কলেজ থেকে আই.এ পাশ করে ১৯২১ খ্রিস্টাব্দে বহরমপুরের কৃষ্ণনাথ কলেজে  বি.এ. পড়ার সময়ই তিনি সুভাষচন্দ্র বসু ও কিরণশঙ্কর রায়ের সংস্পর্শে এসে স্বাদেশিকতায় উদ্বুদ্ধ হন। পরে   কলকাতার জাতীয় বিদ্যাপীঠ থেকে ইংরাজীতে অনার্স-সহ বি.এ পাশ করেন।  কর্মজীবন  অধুনলুপ্ত 'কৃষক' ও 'নবশক্তি' দৈনিক পত্রিকায় সরোজকুমার কর্মজীবন শুরু করেন। পরে তিনি আনন্দবাজার পত্রিকায় যোগ দেন। সেখানে দশ বৎসর সাংবাদিকতা করার পর অবসর নেন। এই সময়ে "বর্তমান" নামে এক মাসিক পত্রিকা সম্পাদনা করেন।  সাহিত্যকর্ম  সরোজকুমার ছিলেন বাংলা সাহিত্যের কল্লোল যুগের লেখক। তার সাহিত্য জীবন সূত্রপাত 'বৈকালী'পত্রিকায় লেখার মাধ্যমে। তার প্রথম গল্প 'রমানাথের ডায়েরি' প্রকাশিত হয় সাপ্তাহিক 'আত্মশক্তি' পত্রিকায়। প্রসঙ্গত সুভাষচন্দ্র বসুর আগ্রহেই সরোজকুমার এই 'আত্মশক্তি' পত্রিকাটির সম্পাদনা করতেন। এই পত্রিকাতেই রবীন্দ্র মিত্রের রাজদ্রোহ মূলক এক কবিতা প্রকাশের দায়ে তাঁকে কিছুদিন কারাবাস করতে হয়। তিনি 'কল্লোল' ও 'কালিকলম' পত্রিকাতে অনেক গল্প লিখেছেন। কল্লোল যুগের লেখক হিসাবে স্বভাবতই তার রচনায় সমকালীন  মানুষের ব্যক্তি জীবন ও পারস্পরিক সম্পর্কের বিভিন্ন দিক যেমন জায়গা করে নিয়েছে, ঠিক তেমনই বাংলার গ্রামজীবনের কথা, রাজনীতির তাড়না দুর্ভিক্ষ, দ্বিতীয় বিশ্বযুদ্ধের সংকট ইত্যাদিও তার রচনায় প্রাসঙ্গিকতা পেয়েছে। বাংলার গ্রাম্য জীবনের প্রতি তার মমতা ছিল একান্তই আন্তরিক। সাংবাদিকতা দিয়ে কর্মজীবন শুরু করে কর্মক্ষেত্রে ও প্রাবন্ধিক হিসাবে পারদর্শিতা লাভ করে তিনি কথাসাহিত্যিক হিসাবেও খ্যাতি অর্জন করেছেন। ১৯৩১ খ্রিস্টাব্দে তার প্রথম উপন্যাস "বন্ধনী" প্রকাশিত হয়। গ্রাম বাংলার বৈষ্ণব জীবনের বাস্তব চিত্র অঙ্কিত হয়েছে তার ত্রয়ী উপন্যাসে( ময়ূরাক্ষী, গৃহকপোতী ও সোমলতা)। এগুলি বর্তমানে বাংলা সাহিত্যে "নতুন ফসল" নামে পরিচিত। তার উপন্যাস ও গল্প গ্রন্থের সংখ্যা পঁচিশ। উল্লেখযোগ্য গ্রন্থগুলি হল -  রচনাসম্ভার   উপন্যাস সমূহ-  'বন্ধনী (১৯৩১)  'শৃঙ্খল (১৯৩২)  'আকাশ ও মৃত্তিকা (১৯৩৩)  'পান্থনিবাস' (১৯৩৫)  'ঘরের ঠিকানা' (১৯৩৬)  'ময়ূরাক্ষী' (১৯৩৬)  'গৃহকপোতী' (১৯৩৭)  'সোমলতা' (১৯৩৮)  'হংসবলাকা' (১৯৩৭)  'ক্ষুধা' (১৯৪৪)  'কালোঘোড়া' (১৯৪৬)  'অনুষ্টুপছন্দ' (১৯৫১)  'তিমির বলয়' (১৯৫৬-৫৭)  'নাগরী' (১৯৬১)  'নীল আগুন'(১৯৬৩)  গল্প গ্রন্থ -  'মনের গহনে' (১৯৩৩)  'দেহযমুনা' (১৯৩৬)  'রমণীর মন' (১৯৬০)  'সন্ধ্যারাগ' (১৯৬১)  জীবনাবসান  বাংলা সাহিত্যের খ্যাতনামা কথাসাহিত্যিক সরোজকুমার রায়চৌধুরী ১৯৭২ খ্রিস্টাব্দের ২৯ শে মার্চ ৭০ বৎসর বয়সে কলকাতায় পরলোক গমন করেন।   তথ্যসূত্র   বিষয়শ্রেণী:১৯০১-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:বাঙালি সাহিত্যিক বিষয়শ্রেণী:বাঙালি লেখক বিষয়শ্রেণী:বাঙালি সাংবাদিক বিষয়শ্রেণী:বাঙালি কথাসাহিত্যিক বিষয়শ্রেণী:ভারতীয় সাংবাদিক
none|300px ফ্রাসোয়া জেরার্ড দ্বারা অঙ্কিত অস্ট্রালিটজ যুদ্ধ যুদ্ধ বা সমর বলতে রাষ্ট্রীয় ও অরাষ্ট্রীয় পক্ষগুলোর মধ্যে সুসংগঠিত এবং কখনও কখনও দীর্ঘস্থায়ী সশস্ত্র সংঘর্ষকে বোঝায়। চারিত্রিক দিক দিয়ে এটি প্রচণ্ড সহিংস এবং সামাজিক ও অর্থনৈতিক বিপর্যয়ের অন্যতম কারণ। যুদ্ধকে সবসময় রাজনৈতিক পক্ষগুলোর মধ্যে একটি বাস্তব, প্রায়োগিক ও বিস্তৃত সশস্ত্র সংঘর্ষ হিসেবে দেখা হয়। সেকারণে এটি অনেকসময় রাজনৈতিক সহিংসতা ও হস্তক্ষেপ হিসেবে গণ্য। এ সশস্ত্র সংঘর্ষে প্রত্যেক পক্ষের চরম ও পরম লক্ষ্য থাকে প্রতিদ্বন্দ্বী পক্ষকে পদানত করে সম্পূর্ণ নির্মূল বা স্বীয় শর্তাধীনে শান্তি স্থাপন করতে বাধ্য করা। তাই কোন পক্ষ একতরফাভাবে সশস্ত্র আক্রমনাত্মক কার্যকলাপ চালিয়ে গেলে এবং তার প্রত্যুত্তরে অপর পক্ষ কোন পদক্ষেপ না নিলে তাকে যুদ্ধ বলা যায় না। কোন একটি পক্ষ যুদ্ধে যে পরিকল্পনা ও কৌশল অবলম্বন করে, তাকে সমরকৌশল বলে। যুদ্ধহীন সময়কে অধিকাংশ ক্ষেত্রে শান্তির সাথে তুলনা করা হয়। নোবেল বিজয়ী রবার্ট ই. স্ম্যালি ২০০৩ সালে আগামী পঞ্চাশ বছরে মানবজাতি যে দশটি হুমকির সম্মুখীন হবে তার মধ্যে যুদ্ধের অবস্থান ষষ্ঠ। যুদ্ধ সম্পর্কে বিস্তারিত...
পেশাওয়ার জালমি (; ) হল পেশাওয়ার শহরের প্রতিনিধিত্বমূলক পাকিস্তান সুপার লিগ-এর একটি ফ্রাঞ্চাইজ ক্রিকেট দল। দলটিকে ২০১৫ সালে পাকিস্তান ক্রিকেট বোর্ড (পিসিবি) কর্তৃক পাকিস্তান সুপার লিগ ক্রিকেট প্রতিযোগিতার জন্য প্রতিষ্ঠিত করা হয়। দলটি শহীদ আফ্রিদীর চাচাতো ভাই জনাব জাভেদ আফ্রিদীর মালিকানাধীন।  ফ্রাঞ্চাইজ ইতিহাস ২০১৫ সালে পিসিবি পাকিস্তান সুপার লিগের প্রথম উদ্বোধনী মৌসুমে ২০১৬ সালের ফেব্রুয়ারিতে প্রতিনিধিত্ব করবে বলে ঘোষণা দেয়। ২০১৫ সালের ৩ ডিসেম্বরে পিসিবি পাঁচটি শহর-ভিত্তিক এবং ফ্র্যাঞ্চাইজিং মালিকদের সমন্বয়ে পাকিস্তান সুপার লিগের প্রথম মৌসুম উন্মোচন করেন। পেশোয়ার জালমিকে দশ বছরের জন্য $১৬ মিলিয়ন মার্কিন ডলারের বিনিময়ে হায়ার গ্রুপ কিনে নেয়।  দলের বৈশিষ্ট্য দলের নাম এবং লোগো ২০১৫ সালের ১৩ ডিসেম্বর তারিখে পেশোয়ার জালমি দলের স্বত্তাধিকারী জনাব জাভেদ আফ্রিদি দলটির চূড়ান্ত নাম এবং লোগো উন্মোচন করেন। জালমি হল একটি পশতু ভাষা, যার অর্থ হল যুবক বা তরুন।  পোশাকের রঙ  দলটির পোশাকের রং হলুদ এবং কালো রং এর সমন্বয়ে তৈরী করা হয়েছে।  বর্তমান দল  Players with international caps are listed in bold.  +  No. Name Nationality Birth date Category Batting style Bowling style Year signed NotesBatsmen6Saim AyubDiamondLeft-handedRight-arm medium fast202332Tom Kohler-CadmoreDiamondRight-handedRight-arm off break202145Asif AliDiamondRight-handedRight-arm off break202452Rovman PowellPlatinumRight-handedRight-arm fast medium202356Babar AzamPlatinumRight-handedRight-arm off break2023Captain80Dan MousleySilverLeft-handedLeft-arm orthodox2024All-rounders65Aamer JamalGoldRight-handedRight-arm fast2023Wicket-keepers13Haseebullah KhanEmergingLeft-handed—202329Mohammad HarisGoldRight-handedRight-arm off break2022Bowlers8Khurram ShahzadSilverRight-handedRight-arm medium202311Mehran MumtazSupplementaryLeft-handedLeft-arm orthodox202415Noor AhmadPlatinumLeft-handedLeft-arm unorthodox202416Arif YaqoobSilverRight-handedRight-arm leg break202422Lungi NgidiSupplementaryRight-handedRight-arm fast-medium2024  78Naveen-ul-HaqGoldRight-handedRight-arm medium-fast202499Salman IrshadSilverRight-handedRight-arm fast-medium202214Mohammad ZeeshanEmergingRight-handedRight-arm medium-fast2024Umair AfridiSilverLeft-handedLeft-arm medium-fast2024 Source:  পরিচালনা কমিটি এবং কোচিং স্টাফ  নাম  অবস্থান Javed Afridi (Haier Pakistan) Owner  Imran Khan  Mentor  Abdul Rehman Manager  Mohammad Akram Head Coach/Director  অ্যান্ডি ফ্লাওয়ার Batting Coach/Mentor  Grant Luden Fielding Coach/Fitness Trainer  Ibrahim Qureshi Assistant Trainer  Bradley Ian Robinson Physiotherapist  Usman Hashmi Analyst   তথ্যসূত্র  বহিঃসংযোগ    বিষয়শ্রেণী:২০১৬-এ প্রতিষ্ঠিত ক্রিকেট ক্লাব বিষয়শ্রেণী:পাকিস্তানের ক্রীড়া ক্লাব এবং দল বিষয়শ্রেণী:পেশাওয়ারে ক্রীড়া বিষয়শ্রেণী:পেশাওয়ারে ক্রিকেট
ওভার দ্য লিমিট হলো পেশাদারি কুস্তির একটি পে-পার-ভিউ ইভেন্ট। যেটি ডাব্লিউডাব্লিউই কর্তৃক আয়োজিত হয়ে থাকে। ২০১০ সালে জাজমেন্ট ডে এর স্থলে ওভার দ্য লিমিট পিপিভি প্রথম অনুষ্ঠিত হয়। ২০১৩ সালে ওভার দ্য লিমিট অক্টোবরে হওয়ার কথা থাকলেও তার জায়গায় ব্যাটেলগ্রাউন্ড পিপিভি অনুষ্ঠিত হয়। ২০১২ সালে ছিল এই পিপিভির শেষ ইভেন্ট। ওভার দ্য লিমিট পিপিভির ইতিহাসে সবগুলো ইভেন্টে মেইন ইভেন্ট করেছিলেন জন সিনা।   ইতিহাস  ২০১০ সালে ডাব্লিউডাব্লিউই তাদের মে মাসের প্রতি-দর্শনে-পরিশোধমূলক অনুষ্ঠান জাজমেন্ট ডে কে সরিয়ে ওভার দ্য লিমিট নামে নতুন ইভেন্ট আয়োজন করে। প্রথম অনুষ্ঠানটি মে ২৩, ২০১০ সালে ডেট্রয়েট, মিশিগান এর জো লুইস এরেনায় অনুষ্ঠিত হয়। ওভার দ্য লিমিট ছিল একটি স্বল্পমেয়াদী ইভেন্ট। ২০১২ সালে এর সর্বশেষ ইভেন্ট অনুষ্ঠিত হয়। ২০১৩ সালের অক্টোবরে এই ইভেন্টটি আয়োজন করার কথা ছিল কিন্তু তা বাতিল করে এর বদলে ব্যাটেলগ্রাউন্ড অনুষ্ঠিত হয়। "ওভার দ্য লিমিট" নামটি হার্ডকোর ভিত্তিক রেসলিং প্রসঙ্গ করে রাখা হয়েছে। কারন প্রত্যেক বছরের মেইন ইভেন্টে একটি হার্ডকোর ম্যাচ অনুষ্ঠিত হয়েছে। ২০১০ এবং ২০১১ সালে "আই কুইট" ম্যাচ এবং ২০১২ সালে নো ডিস্কোয়ালিফিকেশন ম্যাচ  ওভার দ্য লিমিট ডাব্লিউডাব্লিউই'র প্রথম ব্র‍্যান্ড সম্প্রসারণের সময় পরিচয় করানো হয়। যেখানে রোস্টার দুইভাগে ভাগ হয়ে নির্দিষ্ট ব্র‍্যান্ডের জন্য কুস্তি করে৷ ২০১১ এবং ২০১২ এর ইভেন্টে র এবং স্ম্যাকডাউন এর কুস্তিগীররা লড়াই করেছে৷ প্রথম ব্র‍্যান্ড সম্প্রসারণ আগস্ট ২০১১ সালে শেষ হয়।   সময় এবং স্থান  ইভেন্টতারিখশহরস্থানমেইন ইভেন্টউপস্থিতিওভার দ্য লিমিট (২০১০)মে ২৩, ২০১০ডেটরইট, মিশিগানজো লুইস এরেনা১১,০০০ওভার দ্য লিমিট (২০১১)মে ২২, ২০১১সিটল, ওয়াশিংটনকেই এরেনা৭,৫০০ওভার দ্য লিমিট (২০১২)মে ২০, ২০১২রালেইজ, নর্থ ক্যারোলিনাপিএনসি এরেনা৮,০০০   তথ্যসূত্র   বিষয়শ্রেণী:ডব্লিউডব্লিউই ওভার দ্য লিমিট
অরুণোদয় মণ্ডল, যিনি সুন্দরবনের সুজন নামে পরিচিত, ভারতের পশ্চিমবঙ্গের একজন চিকিৎসক। চিকিৎসাক্ষেত্রে অবদানের জন্য ২০২০ সালে তাকে পদ্মশ্রী প্রদান করা হয়েছিল।   জীবনী  অরুণোদয় মণ্ডল উত্তর চব্বিশ পরগণা জেলার বিরাটিতে বসবাস করেন। তিনি বি. সি. রায় শিশু হাসপাতালের ডাক্তার ছিলেন। ১৯৮০ সালে তিনি চাকরি ছেড়ে দেন ও বিরাটিতে নিজ চেম্বারে রোগী দেখা শুরু করেন।  প্রত্যেক শনিবারে অরুণোদয় মণ্ডল উত্তর চব্বিশ পরগণার সাহেবখালি গ্রামে যান। সেখানে যেতে তার সময় লাগে ছয় ঘণ্টা। এরপর, রবিবারে তিনি সেখানে চিকিৎসা সেবা প্রদান করেন। তার রোগীদের ৮০% ই গরিব তিনি তাদের বিনামূল্যে চিকিৎসা ও ওষুধ প্রদান করেন। সারাদিন চিকিৎসা সেবা প্রদান করে রাতে তিনি ফিরে আসেন নিজ বাড়িতে।  এখন পর্যন্ত অরুণোদয় মণ্ডল চার হাজারেরও বেশি মানুষকে চিকিৎসা সেবা প্রদান করেছেন। ২০০০ সালে তিনি সেখানে সুজন নামের একটি দাতব্য চিকিৎসালয় প্রতিষ্ঠা করেন। এছাড়া, তিনি চিকিৎসা শিবির ও রক্তদান শিবিরের আয়োজন করে থাকেন।  ২০২০ সালে চিকিৎসাক্ষেত্রে অবদানের জন্য অরুণোদয় মণ্ডলকে পদ্মশ্রী প্রদান করা হয়েছিল।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:ভারতীয় চিকিৎসক বিষয়শ্রেণী:পদ্মশ্রী প্রাপক বিষয়শ্রেণী:উত্তর চব্বিশ পরগনা জেলার ব্যক্তি বিষয়শ্রেণী:বাঙালি চিকিৎসক বিষয়শ্রেণী:চিকিৎসায় পদ্মশ্রী প্রাপক
অন্তর্নিহিত স্বরবর্ণ আবুগিদা (বা আলফাসিলেবারি) লিপির অংশ। এটি একটি স্বরধ্বনি যা প্রতিটি অচিহ্নিত বা মৌলিক ব্যঞ্জনবর্ণ চিহ্নের সাথে ব্যবহৃত হয়। উদাহরণস্বরূপ, যদি লাতিন বর্ণ 'i' একটি অন্তর্নিহিত স্বরবর্ণ হিসাবে ব্যবহার করলে "Wikipedia" কে "Wkpeda" [ w (I)+ k (I)+ p +e+ d (I)+a] হিসাবে লেখা যেতে পারে।  অনেকগুলি পরিচিত আবুগিদা লিপি রয়েছে, যার মধ্যে বেশিরভাগ ব্রাহ্মী এবং খরোষ্ঠী, কারসিভ মেরোইটিক লিপি, যা নুবিয়াতে (আজ দক্ষিণ মিশর এবং উত্তর সুদানে) এবং গিয়েজ লিপিতে বিকাশ লাভ করেছে। তাদের অনেকগুলিতে আজও সহজাত স্বরধ্বনি ব্যবহৃত হয়। পুরাতন ফার্সি কিউনিফর্ম একটি অন্তর্নিহিত স্বরবর্ণের অনুরূপ একটি কৌশল ব্যবহার করে, যদিও শুধুমাত্র তার ব্যঞ্জনবর্ণের একটি উপসেট সহ, তাই কিছু লেখক এটিকে প্রকৃত আবুগিদা বলে মনে করেন না। যদিও এটি অন্তর্নিহিত স্বর নীতি (খ্রিস্টপূর্ব ষষ্ঠ শতাব্দী থেকে) ব্যবহার করার জন্য প্রাচীনতম লিপি হিসাবে পরিচিত, তবে এই চারটি লেখার ঐতিহ্যের মধ্যে কোন সরাসরি সংযোগ এখনও প্রদর্শিত হয়নি।  বেশিরভাগ ব্রাহ্মিক এবং গিয়েজ লিপি ব্যঞ্জনবর্ণগুলিকে মূল অক্ষর হিসাবে ব্যবহার করে, যেখান থেকে দলগুচ্ছ তৈরি করা হয়। একটি অন্তর্নিহিত স্বরবর্ণ সহ ব্যঞ্জনবর্ণযুক্ত যুক্তাক্ষরগুলি সাধারণত একটি অক্ষরের সাথে একটি স্বর চিহ্ন বা নির্ভরশীল স্বর যুক্ত করে অন্যান্য অক্ষরগুলিতে পরিবর্তন করা যেতে পারে। মেরোইটিক এবং ওল্ড ফার্সি কিউনিফর্ম এর পরিবর্তে অসহজাত স্বরধ্বনিগুলির সাথে একটি অক্ষরকে প্রতিনিধিত্ব করে এমন একটি অক্ষর সহ মূল অক্ষর অনুসরণ করে দলগুলিকে চিহ্নিত করে।  অন্তর্নিহিত স্বরবর্ণসহ লেখার পদ্ধতিগুলি প্রায়ই অন্তর্নিহিত স্বরকে দমন করার জন্য একটি বিশেষ চিহ্ন ব্যবহার করে যাতে শুধুমাত্র একটি ব্যঞ্জনবর্ণকে উপস্থাপন করা হয়, যেমন অনেক ব্রাহ্মী লিপিতে ব্যবহৃত হসন্ত। অন্যান্য ব্যবস্থাগুলিতে একটি বিশুদ্ধ ব্যঞ্জনবর্ণ (হিন্দি, ওল্ড ফার্সি কিউনিফর্ম) থেকে অন্তর্নিহিত স্বরবর্ণের সাথে একটি ব্যঞ্জনবর্ণকে আলাদা করতে বা একটি বিশুদ্ধ ব্যঞ্জনবর্ণ (গিয়েজ এবং আনুষঙ্গিক লিপি) থেকে একটি নির্দিষ্ট স্বর-চিহ্নিত রূপকে আলাদা করতে ভাষার পাঠকের জ্ঞানের উপর নির্ভর করে।   তথ্যসূত্র   বিষয়শ্রেণী:স্বরধ্বনি বিষয়শ্রেণী:আবুগিদা লিখন পদ্ধতি
২০২৪ সালের ১৪ থেকে ১৯ জুনের মধ্যে, মক্কার হজ তীর্থযাত্রায় কমপক্ষে ১৩০১ জন মাত্রাতিরিক্ত তাপের কারণে মারা যান, তাপমাত্রা  ডিগ্রি সেলসিয়াস (১২২ ডিগ্রি ফারেনহাইট) ছাড়িয়ে যায়। মক্কার গ্র্যান্ড মসজিদ রেকর্ড করা সবচেয়ে উষ্ণ তাপমাত্রা ছিল । ১৬ই জুন তাপ-সম্পর্কিত অসুস্থতার কমপক্ষে ২৭৬৪টি ঘটনার খবর পাওয়া গেছে। ভিড়ের ধাক্কায় একজন নিহত হয়েছেন ।  এজেন্স-ফ্রান্স প্রেস অনুমান করেছে যে তীর্থযাত্রার সময় ১০ টি দেশের অন্তত ১১৭০ জন মারা গেছে।  নিহতদের মধ্যে কমপক্ষে ৬০০ মিশরীয় তীর্থযাত্রী ছিলেন। জর্ডানের কূটনীতিকরা জানিয়েছেন যে ৬০ জন জর্দানিয়ানও প্রচণ্ড গরমে মারা গেছে।  তিউনিসিয়ার পররাষ্ট্র মন্ত্রণালয় জানিয়েছে যে "তাপমাত্রার তীব্র বৃদ্ধি" চলাকালীন কমপক্ষে ৩৫ তিউনিসিয়ান তীর্থযাত্রী মারা গেছেন। ইন্দোনেশিয়া ১৩২ ইন্দোনেশিয়ানের মৃত্যুর খবর দিয়েছে, যার মধ্যে অন্তত তিনটি হিট স্ট্রোকের কারণে হয়েছে বলে নিশ্চিত করা হয়েছে। ইরাকের কুর্দিস্তান অঞ্চলের ১৩ জন তীর্থযাত্রী হিটস্ট্রোকে মারা যাওয়ার খবর পাওয়া গেছে।  ভারতের জম্মু ও কাশ্মীর অঞ্চল থেকে আরাফাত পর্বতে এবং মুজদালিফায় হিট স্ট্রোকে পাঁচজন মহিলা তীর্থযাত্রী মারা গেছেন।  ইরান ও সেনেগালের অন্যান্য তীর্থযাত্রীরাও নিহতদের মধ্যে ছিলেন।  সৌদি কর্তৃপক্ষ বলেছে যে মৃত্যুর সংখ্যার উল্লেখ ছাড়াই "তাপ নিঃসরণ" এর ২৭০০ টিরও বেশি ঘটনা ঘটেছে।   একজন মিশরীয় কূটনীতিক বলেছেন যে তাদের বেশিরভাগ নাগরিক উচ্চ রক্তচাপের মতো তাপজনিত স্বাস্থ্য সমস্যায় মারা গেছে।  একজন মিশরীয় কূটনীতিক বলেছেন যে বিপুল সংখ্যক তীর্থযাত্রী নিবন্ধন ছাড়াই হজ পালন করেছিলেন কারণ তারা সরকারী প্রক্রিয়াগুলি বহন করতে পারে না এবং এটি প্রচণ্ড গরমের কারণে সাধারণভাবে মিশরীয় হতাহতের এবং আহতের সংখ্যা বাড়িয়ে তুলতে পারে। এর কারণগুলির মধ্যে রয়েছে তারা শীতাতপ নিয়ন্ত্রিত সুবিধা বা অফিসিয়াল খাবার বা পানির স্টেশনগুলিতে প্রবেশ করতে না পারা, যা দীর্ঘ সময়ের জন্য ডিহাইড্রেশন, এক্সপোজার এবং প্রচণ্ড গরমের জন্য সংবেদনশীলতার দিকে পরিচালিত করে। এই কূটনীতিক আরও বলেছেন যে অনিবন্ধিত তীর্থযাত্রীদের ব্যাপক প্রবাহ সম্ভবত জায়গার সুযোগ-সুবিধাগুলিকে ছাপিয়ে গেছে, খাদ্য, পানি এবং চিকিৎসা পরিষেবাগুলি কীভাবে বিতরণ করা হয়েছিল তাতে বিশৃঙ্খলা সৃষ্টি করেছে।   দুর্যোগের একজন প্রত্যক্ষদর্শী তীর্থযাত্রীদের রাস্তার ধারে অচল অবস্থায় পড়ে থাকতে দেখেছেন এবং উল্লেখ করেছেন যে অ্যাম্বুলেন্সগুলি "কোন পথে ঘুরতে হবে তা জানত না।"  +দেশ অনুযায়ী মৃত্যুজাতীয়তামৃত্যুতথ্যসূত্র২২২৭৬৫৮২৯৮২১৩৩৭১৯৭৫১ ১৪১৭১১৪৫৮১৫৩৬৪৯২৩২   প্রতিক্রিয়া  তিউনিসিয়ার প্রেসিডেন্ট কাইস সাইদ হজের সময় ৪৯ জন নাগরিক মারা যাওয়ার পর ধর্ম বিষয়ক মন্ত্রী ইব্রাহিম চাইবিকে বরখাস্ত করেন।   মিশরীয় প্রধানমন্ত্রী মোস্তফা মাদবৌলি ১৬ টি ট্রাভেল এজেন্টের লাইসেন্স প্রত্যাহার করার নির্দেশ দিয়েছেন এবং তাদের পরিচালকদের পাবলিক প্রসিকিউটর অফিসে রেফার করেছেন। বেআইনিভাবে মক্কা ভ্রমণে তাদের জড়িত থাকার কারণে এই ব্যবস্থা নেওয়া হয়েছে।    আরো দেখুন    হজের সময় ঘটনা  মক্কা ক্রেন ধসে  ২০১৫ মিনা পদদলন   মন্তব্য    তথ্যসূত্র   বিষয়শ্রেণী:অতিজ্বর থেকে মৃত্যু বিষয়শ্রেণী:২০২৪-এ ইসলাম বিষয়শ্রেণী:হজ্জের সময়কার ঘটনা বিষয়শ্রেণী:২০২৪-এ সৌদি আরবে বিপর্যয়
ঝারসুগুড়া () ভারতের ওড়িশা রাজ্যের ঝারসুগুড়া জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২১৮ মিটার (৭১৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ঝারসুগুড়া শহরের জনসংখ্যা হল ৭৫,৫৭০ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬০%। সারা ভারতের সাক্ষরতার হার ৫৯.৫%, তার চাইতে ঝারসুগুড়া এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:ওড়িশার শহর ও নগর বিষয়শ্রেণী:ভারতের পৌর এলাকা বিষয়শ্রেণী:ভারতের পৌরসভা বিষয়শ্রেণী:ঝারসুগুড়া জেলা
থাম্ব|মিরাউ ইন্টারফেরোমিটারের মধ্য দিয়ে আলোকপথের রেখাচিত্র। আপতিত রশ্মি (৪ থেকে ৬) এবং অবজেক্ট রশ্মির (৭) স্বতন্ত্র আলোকপথ রয়েছে এবং এভাবে সাদা আলোর ব্যতিচার ঘটে। আলোক পথ হলো কোনো একটি আলোক মাধ্যম বা ব্যবস্থায় আলোকরশ্মি যে পথে গমন করে। ভাঁজকৃত আলোক যন্ত্রের মাধ্যমে কোনো একটি ভৌত আলোক দৈর্ঘ্যকে আলোকপথের চেয়ে কমানো সম্ভব। আলোকবিজ্ঞানের ভাষায় আলোকপথের দৈর্ঘ্যকে মাধ্যমের প্রতিসরাঙ্ক দ্বারা গুণন করার মাধ্যমে আলোক পথের দৈর্ঘ্য পাওয়া যায়।   আলোক পথ প্রভাবক  কোনো একটি অথবা দুইটি মাধ্যমের আলোকপথ নিম্নলিখিত প্রভাবকসমূহ দ্বারা প্রভাবিত হয়:  প্রতিফলন  পূর্ণ আভ্যন্তরীণ প্রতিফলন  প্রতিসরণ  আলোর বিচ্ছুরণ  শোষণ   ব্যবহার্য সামগ্রী   লেন্স  প্রিজম  দর্পন  স্বচ্ছ পদার্থ (যেমন আলোক বিশোধক)  ঈষদচ্ছ পদার্থ (যেমন হিমায়িত কাঁচ)  অস্বচ্ছ পদার্থ   তথ্যসূত্র   বিষয়শ্রেণী:আলোকবিজ্ঞান বিষয়শ্রেণী:ভৌত আলোকবিজ্ঞান বিষয়শ্রেণী:জ্যামিতিক আলোকবিজ্ঞান